วัดอินทาราม เป็นวัดโบราณ ตั้งแต่สมัยกรุงศรีอยุธยา เดิมเรียกว่า วัดบางยี่เรือนอก หรือวัดสวนพลู หรือวัดบางยี่เรือไทย สมเด็จพระเจ้ากรุงธนบุรีโปรดให้ปฏิสังขรณ์ใหม่ทั้งพระอาราม เป็นต้นว่า ขยายที่ดินเป็นธรณีสงฆ์ให้กว้างขวางยิ่งขึ้น ขุดคูวัด บูรณะพระอุโบสถ พระวิหาร พระเจดีย์ และสร้างเสนาสนะ และโปรดเสด็จมาทรงศีล บำเพ็ญกรรมฐานประทับแรม ณ วัดอินทารามนี้ ครั้นเมื่อเสด็จสวรรคต ในพุทธศักราช ๒๓๒๕ ได้ประดิษฐานพระบรมศพ ถวายพระเพลิง และบรรจุพระบรมอัฐิ ณ วัดนี้ด้วย สมัยกรุงรัตนโกสินทร์ รัชกาลพระบาทสมเด็จพระนั่งเกล้า เจ้าอยู่หัว พระยาศรีสหเทพ (เพ็ง) ต้นตระกูลศรี ได้ทำการปฏิสังขรณ์ และสร้างถาวรวัตถุ เสนาสนะต่าง ๆ ขึ้นใหม่ ตั้งแต่พระอุโบสถ พระวิหาร ศาลาการเปรียญ พระเจดีย์ พระปรางค์ หอพระไตรปิฎก หอระฆัง เป็นต้น และพระราชทานนามว่า วัดอินทาราม สถานะและที่ตั้ง วัดอินทาราม เป็นพระอารามหลวงชั้นตรี ชนิดวรวิหาร ตั้งอยู่เลขที่ ๔๓๒ ถนนเทิดไท แขวงบางยี่เรือ เขตธนบุรี กรุงเทพมหานคร มีที่ดินตั้งวัด เนื้อที่ ๒๕ ไร่ ที่มา : วัดอินทาราม. (๒๕๖๔). ใน กรมการศาสนา , พระอารามหลวง เล่ม ๑. (หน้า ๑๗๒-๑๗๓). กรมการศาสนา.
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
วัดบางยี่เรือนอก